Diari Oficial de la Generalitat Valenciana


Sumari del DOGV 7764, del 20-04-2016 (2016/2162)

Notificació de la sentència dictada en el procediment de modificació de mesures número 335/2015.
------------------------------------------------------------------------------------------------

### Dades del document

Número de DOGV
:   7764

Data del DOGV
:   20-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2162


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures número 335/2015. [2016/2162]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de modificació de mesures en el supòsit contenciós número 000335/2015, seguides a instàncies de Miguel Ángel Arias Usma contra Valentina Carmona Orozco, en situació de rebel·lia, en les quals, amb data 22 de febrer de 2016, s'ha dictat sentència la part dispositiva de la qual diu així:  
  
«Dispositiva  
Estime la demanda de modificació de mesures definitives instades per Miguel Ángel Arias Usma contra Valentina Carmona Orozco, ha sigut part el Ministeri Fiscal, acorde la modificació de les mesures definitives que regixen entre les parts en virtut de la Sentència número 26/2014, de 13 de març de 2014, dictada pel Jutjat de Primera Instància i Instrucció número 2 de Villarrobledo (Albacete), en el procediment número 48/2014, en els apartats següents:  
1. S'atribuïx la guarda i custòdia dels fills menors, J. P. i M. A. A. C., a son pare, Miguel Ángel Arias Usma, a qui s'atribueix l'exercici exclusiu de la pàtria potestat sobre aquests.  
2. La progenitora no custòdia, senyora Carmona Orozco, podrà relacionar-se amb els seus fills menors per al cas que la mare dels menors reaparega en la vida d'aquests, d'acord amb el règim de visites, comunicació i estades següent:  
- Els fills comuns podran romandre en companyia de la mare els caps de setmana alterns des del divendres a l'eixida del col·legi o 17.00 hores fins al diumenge a les 21.00 hores, així com els dimecres des de l'eixida del col·legi o 17.00 hores fins a les 20.00 hores.  
- En períodes vacacionals, la mare podrà disfrutar d'una quinzena en el mes de juliol i una altra en el mes d'agost, i el mateix dret correspondrà al pare. L'elecció de les estades correspondrà al pare els anys parells i a la mare els imparells. No es podran unir dos quinzenes excepte acord de les parts. Les vacacions de Nadal i Setmana Santa es dividiran per meitat entre ambdós progenitors, i el pare triarà els anys parells i la mare els imparells.  
Durant els períodes d'estada vacacional amb cada un dels progenitors se suspendrà el règim de visites ordinari.  
Tant per al règim de visites com d'estades vacacionals, s'acorda que els fills menors seran arreplegats i entregats en el domicili patern.  
  
3. Valentina Carmona Orozco abonarà en concepte de pensió d'aliments per als seus fills menors la quantitat de 100 euros mensuals per a cada un d'ells, 200 euros en total, al progenitor Miguel Ángel Arias Usma, dins dels cinc primers dies de cada mes, en el compte que a aquest efecte designe el progenitor. La dita suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
Sense perjuí de la pensió establida, els progenitors abonaran els gastos extraordinaris dels menors per meitat.  
Contra aquesta sentència pot interposar-se recurs d'apel·lació, que haurà d'interposar-se per escrit davant d'aquest jutjat, presentat en el termini de 20 dies des de la notificació d'aquesta resolució, acompanyat de justificant d'haver efectuat depòsit de 50 euros, en el compte de depòsits i consignacions d'aquest jutjat, obert en el Santander: ES31 0281 2796 74 2973862429; en descripció: 1193-0000-02 € número del procediment amb quatre dígits - dos últims números de l'any, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.»  
  
I perquè valga de notificació en forma a la demandada, Valentina Carmona Orozco, en situació de rebel·lia i parador ignorat, expedisc i firme el present edicte.  
  
València, 25 de febrer de 2016.- La lletrada de l'Administració de Justícia: Alicia Ordeig Rabadán.